«Դա ընդհանուր ինստիտուտ է, և որևէ տեղ չկա Սահմանադրության մեջ բացառություն, թե որ ոլորտներին դա չի վերաբերում։ Այսինքն՝ նշանակում է, որ Ազգային ժողովը խորհրդարանական վերահսկողություն իրականացնելու իրավունք ունի Կառավարության ամբողջ գործունեության, այդ թվում նաև՝ պաշտպանական ոլորտի քաղաքականությունը մշակելու հարցում», - ասաց Պետրոսյանը՝ հավելելով. - «Ես հանձնաժողովի նիստում ասացի, որ եթե Հայաստանի Սահմանադրության համաձայն պատերազմ հայտարարելու որոշումը վերապահված է Ազգային ժողովին, խաղաղություն հայտարարելու մասին որոշումը վերապահված է Ազգային ժողովին, ապա ո՞րն է տրամաբանությունը, որ Ազգային ժողովը չունենա ներգրավվածություն Անվտանգության խորհրդի աշխատանքներում»։